stanford-oval/wikipedia huggingface dataset:
גוסטבו פטרו
ביוגרפיה

פטרו נולד בסיינגה דה אורו במחוז קורדובה שבצפון קולומביה, בן להורים חקלאים. בגיל 17 הצטרף לקבוצת הגרילה M-19, כינוי המחתרת שלו היה "אאורליאנו" על שמו של גיבור הספר "מאה שנים של בדידות". ב-1985 נעצר בשל אחזקת נשק ושהה במשך 16 חודשים בכלא. לאחר שחרורו סיים תואר ראשון בכלכלה וב-1994 סיים תואר שני בכלכלה מהאוניברסיטה האפיפיורית חבריאנה, כמו כן הוא בעל תואר שלישי במינהל ציבורי באוניברסיטת סלמנקה שבספרד.
פטרו כיהן בשנים 1991–1994 כנציג מחוז קונדינמרקה בבית הנבחרים של קולומביה. איומים על חייו הביאו לעזיבתו את קולומביה ומעברו לבלגיה שם שימש במשרה דיפלומטית כמזכיר הראשון של המשלחת למוסדות האיחוד האירופי. ב-1996 שב לקולומביה והתמודד ללא הצלחה לראשות עיריית בוגוטה. ב-1998 נבחר פעם נוספת לבית הנבחרים, הפעם כנציג בוגוטה. הוא נבחר לכהונה נוספת ב-2002 וכיהן בתפקיד עד 2006. בפרלמנט התבלט כאחד ממבקריו של נשיא קולומביה אלווארו אוריבה, כמו כן הביא לחשיפת פרשת השחיתות והפרת זכויות האדם המכונה "Parapolítica" (אנ'), שהובילה להרשעתם של פוליטיקאים ימנים רבים. הוא חבר לנציגי אופוזיציה נוספים להקמת מפלגת "Polo Democrático Alternativo" ונבחר מטעמה ב-2006 לסנאט של קולומביה. ב-2010 התפטר מתפקידו והתמודד בבחירות לנשיאות קולומביה בהן סיים במקום רביעי עם כ-9% מהקולות. בשנים 2012 עד 2015 כיהן כראש עיריית בוגוטה. ב-2014 הודח מתפקידו בעקבות קביעת התובע הכללי כי הוא אחראי למשבר האשפה בעיר ולסיכון בריאות הציבור. לאחר 35 יום קבע בית המשפט העליון כי יש להחזירו לתפקיד.
בבחירות לנשיאות ב-2018 עמד פטרו בראש קואליציית מפלגות השמאל. בסיבוב הראשון של הבחירות שנערך ב-27 במאי 2018 זכה ב-25.09% מקולות המצביעים, לעומת מועמד קואליציית המרכז-ימין איוואן דוקה שזכה ב-39.14% מהקולות. בסיבוב השני שנערך ב-17 ביוני, הפסיד לדוקה לאחר שקיבל 42% מהקולות.
פטרו התמודד בראש גוש השמאל גם בבחירות לנשיאות ב-2022, ובסיבוב השני ניצח את רודולפו ארנאנדס סוארס עם 50.48% מהקולות. הוא נכנס לתפקיד ב-7 באוגוסט.
גוסטבו פטרו והנשיא הסוציאליסטי של ונצואלה ניקולס מדורו הודיעו ב-11 באוגוסט כי הם מתכננים לשקם את היחסים הדיפלומטיים שנותקו ב-2019. הם חודשו ב-29 באוגוסט.
בשנת 2023 הופיע ברשימה השנתית טיים 100 של מגזין טיים.
ביוגרפיה > יחסו לישראל

פטרו נחשב למבקר גדול של ישראל ואף תואר כבעל דעות אנטישמיות.
ביולי 2014, במהלך מבצע צוק איתן, בעודו מכהן כראש עיריית בוגוטה, צייץ תמונה של הפגנה נגד ישראל בבריטניה עם הכיתוב "לונדון נגד הברבריות" וכן תמונה נוספת עם הכיתוב "בוגוטנים מפגינים מול שגרירות ישראל על רצח העם בעזה". בנוסף, צייץ מחדש בחשבונו גם תמונות של גופות של ילדים סורים שנהרגו במהלך מלחמת האזרחים בסוריה בטענה שמדובר בפלסטינים שנהרגו לכאורה מהפצצות צה"ל ברצועה. שגרירות ישראל בקולומביה פרסמה הודעת גינוי חריפה כנגד פרסומים אלו.
במרץ 2018, על רקע הרג של 10 מתפרעים במהלך העימותים בגבול רצועת עזה, צייץ בחשבון הטוויטר שחיילי צה"ל הם "נאצים". בהמשך, בציוץ נוסף במאי 2018, האשים את ישראל בביצוע "טבח בעם הפלסטיני" וחתם את ציוצו במשפט "ישו היה פלסטיני וביקש מבני האדם לאהוב אחד את השני". בציוץ נוסף ב-2019 כתב כי "מדינת ישראל מפלה את הפלסטינים כמו שהנאצים הפלו את היהודים".
על רקע הבחירות לנשיאות ב-2018 הצהיר פטרו כי אם ייבחר לנשיא "מדיניות החוץ של קולומביה תעסוק סביב המאבק בשינויי האקלים וביתר שאת בכיבוד זכויות הפלסטינים במזרח התיכון ובשלום עם ישראל".
עם היבחרו לנשיאות ב-2022, הידרדרו היחסים בין המדינות לשפל היסטורי. באוקטובר 2023, לאחר מעשי הטבח של חמאס תקף את ישראל והשווה את צה"ל ל"נאצים".
ב-26 במרץ 2024 לאחר הצבעה באו"ם שתוצאתה הייתה כפיית הפסקת אש בעזה אמר שעזה סובלת מאותו סבל של הירושימה ושאם ישראל לא תקבל את הפסקת האש שפסק האו"ם קולומביה תנתק עימה את היחסים הדיפלומטיים. ב-1 במאי 2024 הודיע פטרו על ניתוק יחסי ישראל–קולומביה, והצטרפות ארצו לתביעה של דרום אפריקה נגד ישראל בבית הדין הבינלאומי לצדק בהאג.
הערות שוליים

↑  סוכנויות הידיעות, איש הגרילה הפך לנשיא: ניצחון היסטורי לשמאל בקולומביה, באתר ynet, 20 ביוני 2022
↑  אביחי דלאל, יחסי שכנות טובים: קולומביה וונצואלה חידשו את היחסים הדיפלומטיים לאחר שלוש שנים של נתק, באתר ישראל היום, 29 באוגוסט 2022
↑  Venezuela and Colombia restore diplomatic ties after three years, France 24, ‏29 באוגוסט 2022 (באנגלית)
↑  גבריאל בוריק, Gustavo Petro Is on the 2023 TIME 100 List, טיים, ‏13 באפריל 2023
↑  נשיא קולומביה: "עזה הופכת למחנה ריכוז, ילדים נרצחו בגלל הכיבוש הלא חוקי", באתר ynet, 11 באוקטובר 2023
↑  קרן בצלאל יונה לייבזון, ‏ארה"ב החליטה שלא להטיל וטו - מועצת הביטחון הצביעה בעד הפסקת אש בעזה, באתר ‏מאקו‏, 25 במרץ 2024
↑  Colombian president calls nations to break relations with Israel if it does not comply with cease-fire, www.aa.com.tr
↑  אסף רוזנצוייג, ‏נשיא קולומביה הודיע: "מנתקים את היחסים הדיפלומטיים עם ישראל", באתר ‏מאקו‏, 1 במאי 2024
| --- | --- |
בקרת זהויות :  PLWABN: 9810593114305606  GND: 130825948  ISNI: 0000 0000 3668 2809  LCCN: n2005062488  NTA: 293092540  SUDOC: 182654117  VIAF: 68340372   WorldCat (עם VIAF): 68340372
זומבים (סרט, 2018)

| --- | --- |

כרזת הסרט
 בימוי:  פול הואן 
 הופק בידי:  אפי טי. בראון ג'פרי הורנאדאי דייוויד לייט ג'וזף ראסו מרי פאנטלידיס
 תסריט:  דייוויד לייט ג'וזף ראסו ג'וש א. קאגאן
 עריכה:  ליסה רוביסון
 שחקנים ראשיים:  מג דונלי מיילו מנהיים טרבור טורדג'מן קיילי ראסל קרלה ג'פרי
 מוזיקה:  ג'ורג' סטנלי קלינטון 
 צילום:  רוברט ברינקמן 
 מדינה:  ארצות הברית 
 חברת הפקה:  ערוץ דיסני
 חברה מפיצה:  Disney–ABC Domestic Television
 שיטת הפצה:  וידאו על פי דרישה, ישירות לווידיאו 
 הקרנת בכורה:  16 בפברואר 2018
 משך הקרנה:  94 דק' 
 שפת הסרט:  אנגלית 
 סוגה:  פנטזיה קומדיה מחזמר סרט נעורים סרט לכל המשפחה סרט מוזיקלי
 סרט הבא:  "זומבים 2" (2020)
 דף הסרט ב־IMDb
 
זומבים (באנגלית: Zombies, מסוגנן כ-Z-O-M-B-I-E-S) הוא סרט מוזיקלי מקורי של ערוץ דיסני שהופק לטלוויזיה ועלה לשידור ב-16 בפברואר 2018. בסרט מככבים מג דונלי ומיילו מנהיים בתפקידים ראשיים. הסרט עלה בדיסני+ לכבוד השקתה בישראל ב-16 ביוני 2024.
לסרט הופקו שני סרטי המשך, "זומבים 2" ו"זומבים 3", וסדרת הנפשה בתלת־ממד שנקראת "ז-ו-מ-ב-י-ם: סדרת האנימציה".
תקציר העלילה

עלילת הסרט עוקבת אחר קבוצת תלמידים זומבים מהעיירה זומביטאון שעוברים ללמוד עם תלמידים אנושיים בתיכון סייברוק, תיכון טיפוסי המלא בקליניקות ומעמדות שונות של תלמידים. כאשר זד, שחקן פוטבול זומבי, ואדיסון, מעודדת אנושית, מתאהבים, נוצר כאוס חברתי בתיכון והשניים נאלצים לפלס את הדרך לחיים משותפים בדו-קיום.
צוות השחקנים > זומבים

זד נקרודופוליס (מיילו מנהיים) – תלמיד כיתה י' בתיכון סיבורק. בן 16. שחקן פוטבול, אחיה הגדול של זואי ואהובה של אדיסון. נוהג לשבור את הקיר הרביעי.
אלייזה זומבי (קיילי ראסל) – תלמידת כיתה י' בתיכון סיבורק. בת 16. חברתם הטובה ביותר של זד ובונזו. גאונה.
בונזו (ג'יימס גודפריי) – תלמיד כיתה י' בתיכון סיבורק. בן 16. חברם הטוב ביותר של זד ואלייזה. מדבר רק בשפת הזומבים. מפחד מאש.
זואי נקרודופוליס (קינגסטון פוסטר) – אחותו הצעירה של זד. בת 9. אוהבת לעודד ורוצה גור כלבים משלה. בסוף הסרט זד מביא לה אחד כזה והיא קוראת לו "גור" בנוסף לבובת הכלב שלה שקוראים לו "זנדרק".
צוות השחקנים > בני אדם

אדיסון וולס (מג דונלי) – תלמידת כיתה י' בתיכון סיבורק. בת 16. מעודדת ואהובתו של זד.נוהגת לשבור את הקיר הרביעי.
באקי ביוקנן (טרבור טורדג'מן) – תלמיד כיתה י' בתיכון סיבורק. בן 16. בן דוד של אדיסון וראש המעודדים בתיכון סייברוק. מקובל. מעריץ את עצמו. מרגיש שכל בית הספר סובב סביבו. בסדרת ההנפשה מתגלה שהוא יהודי שחוגג את חנוכה.
ברי (קרלה ג'פרי) – תלמידת כיתה י' בתיכון סיבורק. בת 16. מעודדת וחברתה הטובה ביותר של אדיסון. קצת מפוזרת.
המנהלת לי - מנהלת תיכון סיבורק. לא מחבבת כל כך זומבים.
המאמן - מאמן נבחרת הפוטבול בתיכון. גר במרתף של הוריו. חסר עמוד שדרה.
שידור הסרט

הסרט עלה לשידור בכורה בערוץ דיסני ב-16 בפברואר 2018. הסרט עלה בישראל ב-29 במרץ 2018.
הערות שוליים

1 2 3  גרג אוואנס, "Production Begins On Disney Channel’s ‘Zombies’ For 2018 Premiere", "Deadline.com", ‏11 במאי 2017 (באנגלית)
1 2 3 4 5  "Disney's ZOMBIES", "ערוץ דיסני" (באנגלית)
↑  קריסטן שובה, "TV News Roundup: Disney Sets Premiere Date for ‘Zombies’ Original Movie", "Variety", ‏5 בינואר 2018 (באנגלית)
StreetDance 3D

| --- | --- |

 בימוי:  מקס גיבה  דניה פסקואיני
 הופק בידי:  ג'יימס ריצ'רדסון
 תסריט:  ג'יין אינגליש
 עריכה:  טים מארל
 שחקנים ראשיים:  Diversity  Flawless  ג'ורג סמפסון  שרלוט רמפלינג  אלינור ברון  ניקולה ברלי  פטריק בלדי  ג'וקלין ג'י אסיין  ריצ'רד ווינסור  ג'רמי שפילד
 מוזיקה:  N-Dubz
 צילום:  סאם מק'קרדי
 מדינה:  הממלכה המאוחדת הממלכה המאוחדת
 חברת הפקה:  "BBC Films"  "E1 Entertainment"  HMV
 חברה מפיצה:  "Vertigo Films"  סרטי יוניברסל
 שיטת הפצה:  וידאו על פי דרישה 
 הקרנת בכורה:  19 במאי 2010 (צרפת)  19 במאי 2010 (הממלכה המאוחדת)
 משך הקרנה:  98 דקות
 שפת הסרט:  אנגלית
 סוגה:  סרט דרמה 
 מקום התרחשות:  לונדון 
 תקציב:  3.5 מיליון £
 הכנסות:  11 מיליון £
 סרט הבא:  StreetDance 2 
 אתר רשמי
 דף הסרט ב־IMDb
 
StreetDance 3D (נקרא גם StreetDance בגרסאות שלא היו בתלת־ממד) הוא סרט ריקודים בריטי שעלה לאקרנים ב-21 במאי 2010. הסרט בוים על ידי מקס גיבה ודניה פסקואיני. כוכבי "Britain's Got Talent", ג'ורג' סמפסון ולהקות הריקוד "Flawless" ו"Diversity", עשו את הופעותיהם הראשונות על מסך הכסף. הסרט הופק על ידי "Vertigo Films" ביחד עם "BBC Films"‏. את הפסקול הרשמי של הסרט הלחין ההרכב N-Dubz. השירים בסרט נכתבו ובוצעו על ידי להקות שונות, ביניהם סימפל פלאן ופאניק! אט דה דיסקו.
עלילה

"ג'יי 20", קבוצת ריקודי רחוב, מתכוננת בלונדון לאליפות בריטניה בריקודי רחוב. לאחר שמנהיגה, ג'יי, עוזב את הקבוצה באופן בלתי צפוי, הקבוצה נמצאת על סף פירוק. חברי הקבוצה מאבדים את מקום האימונים הרגיל שלהם לאחר שלא הגישו את הטפסים המתאימים בזמן. הם מנסים למצוא מקום חלופי או לגייס כסף כדי לממן מקום לאימונים אך ניסיונותיהם כושלים. באופן מפתיע, מורה בבית ספר לבלט, הלנה (שרלוט רמפלינג), מציעה להם להתאמן בבית הספר בתנאי שחמישה רקדני בלט יצטרפו אליהם לאימונים. הלנה מציעה זאת מתוך תקווה שהתשוקה לריקוד שמאפיינת את "ג'יי 20" תעבור גם לרקדני הבלט שלה. בתחילה רבות שתי הקבוצות ביניהן, אך לבסוף הופכים רקדני שתי הקבוצות לחברים טובים.
הלנה לוקחת את קארלי (ניקולה ברלי), הכוריאוגרפית של הקבוצה, למופע בלט וקארלי מקבלת השראה מהמופע. במהלך תחרות ריקודים במועדון למחרת, הקבוצה מגלה שג'יי בגד בהם והצטרף לקבוצה המתחרה, "The Surge". קארלי, שכועסת על הבגידה של ג'יי, עוזבת את המועדון וכמעט נפגעת מרכב אך תומאס (ריצ'רד ווינסור), אחד מרקדני הבלט שהצטרפו לקבוצה, מזיז אותה הצידה. הם הולכים לדירה של תומאס ומתאמנים בריקוד על הגג.
למחרת בבית הספר, קארלי מכריזה על השם החדש של הקבוצה: "נקודת שבירה". מורה נוספת בבית הספר, מאדאם פלורה, כועסת על ההשפעה של ריקודי הרחוב על רקדני הבלט, שלדעתה הורסת את העבודה שהשקיעו בריקודי הבלט. עקב דעתה, פלורה מתכננת בכוונה את האודישנים לתחרות הבלט המלכותית ליום זהה לגמר של אליפות בריטניה לריקודי רחוב. רקדני הבלט מבטיחים לקארלי שהם יגיעו לתחרות בזמן, אבל האודישנים נמשכים מעבר לזמן שציפו.
בניסיון לתת ל"נקודת שבירה" יותר זמן לחכות לרקדני הבלט, ידיד של קארלי, אדי (ג'ורג' סמפסון), יוצא לרחבת הריקודים ומתחיל לרקוד, ומפתיע את הקבוצה ואת הקהל. רקדני הבלט מצליחים להגיע לבסוף, לאחר שהלנה מצליחה לסדר להם אודישן נפרד. הריקוד של הקבוצה, שמשלב בלט עם ריקודי רחוב, מצליח והקבוצה מנצחת בתחרות.
שחקנים

קבוצת הריקוד "Flawless"‏ - "The Surge"
קבוצת הריקוד "Diversity" - עצמם
ניקולה ברלי - קארלי
ג'ורג' סמפסון - אדי
ריצ'רד ווינסור - תומאס
אוקוולי רואץ' - ג'יי
שרלוט רמפלינג - הלנה
אלינור ברון - מאדאם פלורה
ג'רמי שפילד - מייקל
רייצ'ל מק'דואל - איזבלה
פטריק בלדי - מר הרדינג
ג'וקלין ג'י אסיין - דלילה
טמקה אמפסון - שרונדה
ג'ניפר לונג - בקס
ראיין קיז - רקדן בלט
סייאנד גרגורי - קלואו
שרה צ'אנג - איימי
דניאלה מסטרסון - רקדנית בלט
טנישייה בונר - שונה מלאוני
קופי אגיימן - מאק
לקס מילקזרק - בוּגי הבוּגר
ליל סטפ - סטפ
פרנק הרפר - פרד
ביקורות והכנסות

הסרט הוא הסרט הבריטי הראשון שיצא בתלת מימד. הסרט קיבל בעיקר ביקורות חיוביות ויש לו 84% טריות באתר Rotten Tomatoes. למרות הביקורות האוהדות, הסרט היה במקום הראשון בבריטניה למשך שבוע בלבד והכניס £2,273,938‏. בסך הכל, הסרט הכניס $17,695,464.
פסקול

| --- | --- |

 אלבום אולפן מאת 
 יצא לאור:  10 במאי 2010 (גרסה דיגיטלית)  24 במאי 2010 (DVD)
 סוגה:  אלקטרו, R&B, היפ הופ
 חברת תקליטים:  "Universal Music TV"
|  | שם השיר | מבצע |
| --- | --- | --- |
| 1. | Pass Out | טייני טמפה יחד עם Labrinth |
| 2. | We Dance On | N-Dubz feat. Bodyrox |
| 3. | Work It Out | Lightbulb Thieves |
| 4. | Tiny Dancer (Hold Me Closer) | Ironik |
| 5. | Strong Again | N-Dubz |
| 6. | Live for the Moment | פיקסי לוט |
| 7. | Candy | Aggro Santos feat. Kimberly Wyatt |
| 8. | Fight for This Love | שריל קול |
| 9. | Going Out Tonight | Lethal Bizzle |
| 10. | Get Sexy | Sugababes |
| 11. | The Humblest Start | LP & JC |
| 12. | Cash In My Pocket | Wiley |
| 13. | Beggin' | Madcon |
| 14. | Club Battle | LP & JC feat. Skibadee, Mc Det, and Chrome & Blemish |
| 15. | Champion Sound | פאטבוי סלים |
| 16. | Life Is Beautiful | Vega4 |
| 17. | Broken | McLean |
| 18. | One in a Million | Swizz (so solid) feat. Music Kidz |
| 19. | Wearing My Rolex | Wiley |
בפסקול הסרט היו 19 שירים ו-5 שירים נוספו ב-iTunes:
|  | שם השיר | מבצע |
| --- | --- | --- |
| 1. | One More Lie‏ (Standing in the Shadows) | Craig David |
| 2. | I Don't Wanna Go to Sleep | N-Dubz |
| 3. | Let's Dance | LP & JC |
| 4. | קליפ מהסרט |  |
| 5. | קליפ מהסרט |  |
סרט המשך

קבוצת הריקוד "Flawless" הצטלמה לסצנות של הסרט בכיכר טרפלגר ב-9 ביולי 2011.
ב-30 במרץ 2012 עלה לאקרנים StreetDance 2 בדו מימד ובתלת מימד.
הערות שוליים

↑  http://www.inbaseline.com/project.aspx?view=AllCategoryCredits&project_id=205312
↑  StreetDance 3D - Rotten Tomatoes
↑  Reynolds, Simon (25 במאי 2010). "'StreetDance' beats 'Persia' at UK box office". Digital Spy. digitalspy.co.uk. נבדק ב-27 במאי 2010. {{cite web}}:  (עזרה)
אורן בר-גיל

| --- | --- |
אין תמונה חופשית
 מקום לימודים:  אוניברסיטת תל אביב 
 מוסדות:  אוניברסיטת ניו יורק  אוניברסיטת הרווארד 
 
אורן בר-גיל (נולד ב-1975) הוא משפטן וכלכלן ישראלי, המכהן כפרופסור מן המניין ומופקד הקתדרה למשפט וכלכלה על שם William J. Friedman and Alicia Townsend Friedman בפקולטה למשפטים באוניברסיטת הרווארד, וכן כעמית סקלאר באוניברסיטת תל אביב. תחומי התמחותו האקדמיים הם ניתוח כלכלי של המשפט, דיני חוזים (ובפרט חוזי צרכנות) וניתוח התנהגותי-כלכלי של המשפט. בעל שני תוארי דוקטורט, בכלכלה (מטעם אוניברסיטת תל אביב) ובמשפטים (מטעם אוניברסיטת הרווארד). בעבר כיהן כפרופסור מן המניין בפקולטה למשפטים באוניברסיטת ניו יורק.
ביוגרפיה

נולד ב-1975 וגדל בישראל. אביו, אהרן, הוא ד"ר להנדסת אווירונאוטיקה וחלל ומרצה בטכניון, ואמו נחמה היא מורה. נשוי לסיגל ואב לנעם וגיא. את לימודיו התיכוניים סיים בקריית החינוך אורט קריית ביאליק ב-1992, הצטרף לתוכנית העתודה האקדמית והחל ללמוד באוניברסיטת תל אביב. השלים את תוארו הראשון בכלכלה בשנת 1995, ואת תוארו הראשון במשפטים בשנת 1996, שניהם בהצטיינות, אותם למד במתכונת דו-חוגית. ב-1996 השלים תואר שני במשפטים וכלכלה (במסלול מואץ), גם כן מטעם אוניברסיטת תל אביב. עם תום לימודיו התגייס לצבא, עבר קורס קצינים ושירת כתובע צבאי. ב-2001, לאחר שחרורו מצה"ל, השלים תואר שני נוסף במשפטים, מטעם אוניברסיטת הרווארד. ב-2002 השלים דוקטורט בכלכלה מטעם אוניברסיטת תל אביב, על עבודה שכותרתה: "Law, Public Policy and Endogenous Preferences", וב-2005 השלים דוקטורט במשפטים, על עבודה שכותרתה: "Essays in Law and Economic", מטעם אוניברסיטת הרווארד. עם תום לימודיו הצטרף לסגל הפקולטה למשפטים של אוניברסיטת ניו יורק. בתחילה כיהן כמרצה ולאחר מכן כמרצה בכיר, וב-2009 מונה לכהן כפרופסור מן המניין. ב-2014 עבר לכהן כפרופסור מן המניין בפקולטה למשפטים של אוניברסיטת הרווארד.
בר-גיל למד את תואר הבוגר במסגרת תוכנית המצטיינים של אוניברסיטת תל אביב, וכן הוענק לו פרס על התזה הטובה ביותר בתוארו השני. בהמשך היה מלגאי של תוכנית פולברייט, בתקופת לימודי התואר השני במשפטים.
בר גיל מכהן כחבר האגודה האמריקאית למשפט וכלכלה (החל מ-2000), כחבר לשכת עורכי הדין האמריקאית (החל מ-2006) וכחבר המכון האמריקאי למשפטים (החל מ-2009).
תחומי מחקרו

תחומי מחקרו מתמקדים בניתוח כלכלי של המשפט. חוקר בתחום הכלכלה של הצרכנות, התקשרויות בין צרכנים לגופים מסחריים, פסיכולוגיה צרכנית מנקודת מבט משפטית-כלכלית; חוקר את תחום המשפט הבנקאי והפיננסי, ובפרט את תחום השווקים הפיננסים; בתחומי המשפט האזרחי חוקר את דיני החוזים, המקרקעין, העבודה ואת תחומי ההליך המשפטי ואת הליטיגציה של המשפט האזרחי; חוקר משפט וטכנולוגיה, ובפרט דיני תקשורת ופרטיות מידע; כן חוקר את תחום המשפט הכלכלי מנקודת מבט פסיכולגית-התנהגותית. בנושא זה פרסם ספר שיצא ב-2012 מטעם הוצאת אוקספורד ששמו: "Seduction by Contract: Law, Economics, and Psychology in Consumer Markets".
בין פרסומיו

Oren Bar-Gill, Seduction by Contract: Law, Economics, and Psychology in Consumer Markets, Oxford Univ. Press 2012
Oren Bar-Gill & Omri Ben-Shahar, The Law of Duress and the Economics of Credible Threats, 33 J. Legal Stud. 391 2004
Oren Bar-Gill & Ariel Porat, Disclosure Rules in Contract Law Harvard Law Sch. John M. Olin Ctr. Discussion Paper No. 907, June 14, 2017
Oren Bar-Gill & Christoph Engel, How to Protect Entitlements: An Experiment, MPI Collective Goods Preprint, No. 2017/05, Apr. 1, 2017
Oren Bar-Gill & Kevin E. Davis, (Mis)perceptions of Law in Consumer Markets, 19 Am. L. & Econ. Rev. 245, 2017
Oren Bar-Gill, David Schkade & Cass R. Sunstein, Drawing False Inferences from Mandated Disclosures Feb. 9, 2017
Oren Bar-Gill, Omri Ben-Shahar & Florencia Marotta-Wurgler, Searching for the Common Law: The Quantitative Approach of the Restatement of Consumer Contracts, 84 U. Chi. L. Rev. 7 2017
הערות שוליים

↑  https://www.qbialik.org.il/ידיעות/8001/חגיגות_היובל_לאורט_קריית_ביאליק
פרס סמי מיכאל

| --- | --- |
 מדינה:  ישראל 
 הגוף המעניק:  עמותת סמי מיכאל, מכון הקשרים לחקר הספרות והתרבות היהודית והישראלית, אוניברסיטת בן-גוריון בנגב 
 תקופת הפרס:  2018–הווה (כ־7 שנים) 
 נקרא על שם:  סמי מיכאל 
 אתר רשמי
 
פרס סמי מיכאל הוא פרס ישראלי ליחידים התורמים לחברה בכל הקשור לצמצום פערים חברתיים ולמתן שוויון הזדמנויות.
על הפרס

פרס סמי מיכאל לשוויון ולצדק חברתי ניתן ליחידים התורמים לחברה בתחומים הקשורים לצמצום פערים ולמתן שוויון הזדמנויות. מטרת הפרס היא להוקיר ולעודד תרומה לחברה שוויונית וצודקת.
טקסי פרס סמי מיכאל נערכים במקביל ליום זכויות האדם הבינלאומי שמצוין ברחבי העולם מדי שנה ב-10 בדצמבר.
הפרס לשנת 2016 הוענק על ידי עמותת סמי מיכאל הפועלת להפצת יצירתו של סמי מיכאל, המשקפת את הרב־גוניות והפלורליזם בחברה הישראלית – ומעודדת מחקר אקדמי ושיח ציבורי בתחומים אלה בטקס שנערך בחיפה בשיתוף עם העמותה לתולדות חיפה.
מאז שנת 2018 מוענק הפרס על ידי עמותת סמי מיכאל בשיתוף עם אוניברסיטת בן-גוריון, מכון הקשרים לחקר הספרות והתרבות העברית והישראלית והחוג למזרח־התיכון והטקסים נערכים בבאר שבע.
הזוכים בפרס

2017 – שולה מולא, ראונק נאטור, יואב ללום. שווי הפרס עמד על 21 אלף ש"ח שחולק שווה בין הזוכים.
2018 – שלמה סבירסקי, גדיר האני, קלרה יונה משומר.
2019 – סמי סמוחה, אבתיסאם מראענה-מנוחין, נטע אלקיים.
2020 – אור-לי ברלב, זאב דגני, איאת אבו שמיס, הדס תגרי, הקבוצה למאבק בתאונות בניין ותעשייה.
2021 – חנה קים, ניהאיה דאוד, ריקי כהן-בנלולו.
2022 – דב חנין, נעמה קטיעי ודוד מזרחי.
2023 - פרופ' יוסי דהאן, ראדה זועבי, אבי דבוש
2024 - מיכאל ספרד, פרופ' ורד סלונים, אסתי שושן
הערות שוליים

↑  מתוך אתר עמותת סמי מיכאל
1 2  הזמנה לטקס הענקת פרס סמי מיכאל, 17 ביוני 2017
↑  מתוך עמוד הפרס באתר עמותת סמי מיכאל
↑  מערכת רדיו חיפה, שווים יותר, באתר 107.5fm, ‏9.6.17
↑  פרס סמי מיכאל הוענק זו הפעם הראשונה, באתר פורטל הכרמל והצפון, 2 ביוני 2017
↑  טקס פרס סמי מיכאל, 11 בדצמבר 2018
↑  פרס סמי מיכאל, באתר קדמה
↑  טקס פרס סמי מיכאל, 10 בדצמבר 2019
↑  בכיוון הרוח פרס סמי מיכאל לשיוויון וצדק חברתי 2019 סקירה מאת חוה טלמור, באתר בכיוון הרוח-במה לספרות תרבות הגות
↑    יואב בירנברג, זוכי פרס סמי מיכאל, באתר "ידיעות אחרונות", 16 בדצמבר 2019
↑  טקס פרס סמי מיכאל, 8 בדצמבר 2020
↑  טקס פרס סמי מיכאל, 14 בדצמבר 2021
↑  אוניברסיטת בן גוריון בנגב, הוכרזו זוכות פרס סמי מיכאל לשוויון ולצדק חברתי לשנת 2021, ‏28.11.21
↑  אלו הן הזוכות בפרס סמי מיכאל לשוויון ולצדק חברתי לשנת 2021, באתר www.b7net.co.il
↑  פרס סמי מיכאל לשוויון ולצדק חברתי לשנת 2022 הוענק אמש ל-3 זוכים מעוררי השראה, 7 בדצמבר 2022
↑  "סמי מיכאל - הקבוצה בפייסבוק". 2024-11-07. נבדק ב-2024-11-11.
↑  "סמי מיכאל - הקבוצה בפייסבוק". 2024-11-07. נבדק ב-2024-11-11.
העמותה הישראלית ללימודים בינלאומיים

| --- | --- |
 מדינה:  ישראל 
 מטה הארגון:  באר שבע 
 מייסדים:  משה מעוז 
 תקופת הפעילות:  העשור של 1990 – הווה 
 www.iais-il.org
 
העמותה הישראלית ללימודים בינלאומיים (עיל"ב) עוסקת בתחום הרחב של חקר ולימוד יחסים בינלאומיים (יחב"ל). בין השאר היא נוגעת בתתי תחום דוגמת דיפלומטיה ומדיניות חוץ, ביטחון בינלאומי ואזורי, יישוב סכסוכים ולימודי שלום, כלכלה פוליטית ומסחר בינלאומי, משפט ביחסים הבינלאומיים, אינטגרציה ושיתוף פעולה אזורי, גלובליזציה, ממשול גלובאלי וארגונים בינ"ל, סוגיות של נורמות, תרבות וזהות, בין היתר. העמותה הוקמה על ידי פרופ' משה מעוז באמצע שנות ה-90.
העמותה היא גוף המאחד בתוכו את החוקרים ואנשי הפרקטיקה בתחום חקר היחסים הבינלאומיים בישראל. בוועד העמותה מכהנים נציגים מאוניברסיטאות המחקר, מכללות ומכוני מחקר בישראל. העמותה מקיימת כנס שנתי המתקיים באוניברסיטה אחרת כל שנה ושנועד לאפשר מפגש ויצירת שיתופי פעולה בין חוקרים בתחום. העמותה גם מחלקת מספר פרסים ואותות כבוד לחוקרים ואנשי מקצוע בתחום היחסים הבינלאומיים. פעילויות נוספות הן כתיבת ניירות עמדה, שיתופי פעולה בין גופים, תוכנית מתמחים ותוכנית מצטיינים לתלמידי מחקר בתחום.
העמותה משתפת פעולה עם סדנת תל אביב למדע, טכנולוגיה וביטחון, המכון למחקרי ביטחון לאומי שליד אוניברסיטת תל אביב, מרכז בגין-סאדאת למחקרים אסטרטגיים באוניברסיטת בר-אילן.
החל מיוני 2021, נבחרו פרופ' שרון פרדו כנשיא העמותה, וד"ר הילה זהבי כמזכירה הכללית.
מטרות העמותה

על פי תקנון העמותה:
מהווה במה לקידום המחקר ולדיון אקדמי בבעיות הקשורות במחקר והוראת היחסים הבינלאומיים (יחב"ל).
מהווה במה לקידום המחקר ולדיון אקדמי בפוליטיקה ההשוואתית (פה"ש) ברמה האקדמית.
חיזוק הדיאלוג המדעי בין הקהילייה האקדמית העוסקת במחקר והוראת היחב"ל והפוליטיקה ההשוואתית לבין קהילת המדיניות והביטחון במדינת ישראל.
חיזוק הקשר בין קהיליית החוקרים ביחב"ל ובפוליטיקה ההשוואתית בישראל לבין אגודות מקבילות בעולם.
פרסים ואותות כבוד מטעם העמותה

העמותה מחלקת מדי שנה מספר פרסים ואותות כבוד:
פרס ע"ש ד"ר גיל פרידמן לעבודת מחקר מצטיינת.
פרס ע"ש פרופ. יעקב-בר-סימן טוב למאמר הטוב ביותר בנושא של מחקרי שלום והסכסוך הישראלי-ערבי
אות כבוד על מפעל חיים בתחום היחסים הבינלאומיים.
אות כבוד על פעילות חשובה בתחום היחסים הבינלאומיים.
נשיא, מזכיר כללי, וחברי ועד הפועל של העמותה (החל מיוני 2021)

נשיא עיל"ב: פרופ' שרון פרדו, אוניברסיטת בן-גוריון
מזכ"לית עיל"ב: ד"ר הילה זהבי, אוניברסיטת בן-גוריון
חברי ועד הפועל של עיל"ב: ד"ר אוריאל אבולוף, אוניברסיטת תל אביב, ד"ר אסיף אפרת, המרכז הבינתחומי, הרצליה, ד"ר טל דיגנוט-אלכופר, האוניברסיטה העברית, ד"ר עוגן גולדמן, מכללת אשקלון, ד"ר אריאל כבירי, מכללת הגליל המערבי, פרופ' שרון פרדו, אוניברסיטת בן-גוריון בנגב, ד"ר שרה קאן-נסר, האוניברסיטה הפתוחה, ד"ר רנן קופרמן, אוניברסיטת חיפה, ד"ר אריה קרמפף, מכללת תל אביב יפו, ד"ר חן קשרנר, אוניברסיטת אריאל, ד"ר איתן שמיר, אוניברסיטת בר-אילן.
הערות שוליים

↑  יהלי אוזן, פרופ שרון פרדו מונה לתפקיד נשיא העמותה הישראלית ללימודים בינלאומיים, באתר באר שבע נט, ‏13 ביוני, 2021
פרופ' שרון פרדו מונה לתפקיד נשיא העמותה הישראלית ללימודים בינלאומיים | לימודים כחול־לבן, באתר לימודים כחול לבן פורטל הלימודים של ישראל, ‏8 ביוני 2021
מופע הטלוויזיה של רוקי

| --- | --- |

 מבוסס על:  מופע הקולנוע של רוקי, מופע האימים של רוקי 
 סוגה:  קומדיית אימה, סרט מוזיקלי, סרט להט"בי 
 כותבים:  ריצ'רד או'בריאן ג'ים שרמן
 בימוי:  קני אורטגה
 שחקנים:  לברן קוקס ויקטוריה ג'סטיס ראיין מקארתן ריב קרני סטאז נאיר אדם למברט
 ארץ מקור:  ארצות הברית ארצות הברית
 שפות:  אנגלית
 הפקה
 מפיק:  לו אדלר גייל ברמן קני אורטגה
 חברת הפקה:  Fox 21 Television Studios The Jackal Group
 הפצה:  פוקס המאה ה-20 בטלוויזיה 
 עורכים:  דון ברוצ'ו 
 צלמים:  לוק מונפלייה 
 מוזיקה:  ריצ'רד הארטלי ריצ'רד או'בריאן
 אורך פרק:  88 דק' 
 שידור
 רשת שידור:  פוקס
 תקופת שידור מקורית:  20 באוקטובר 2016 – הווה
 קישורים חיצוניים
 אתר רשמי
 דף התוכנית ב-IMDb
 
מופע הטלוויזיה של רוקי (באנגלית: The Rocky Horror Picture Show: Let's Do the Time Warp Again) הוא רימייק לטלוויזיה משנת 2016 של סרט הקולנוע "מופע הקולנוע של רוקי" משנת 1975. את סרט הטלוויזיה ביים קני אורטגה, על פי התסריט המקורי שנכתב על ידי ריצ'רד או'בריאן וג'ים שרמן לגרסת הסרט המקורית משנת 1975.
בסרט מככבת לברן קוקס בתפקיד פרנק נ' פורטר, והוא שודר ברשת פוקס ב-20 באוקטובר 2016.
תקציר העלילה

עלילת העיבוד הטלוויזיוני המחודש זהה במהותה לעלילת הסרט המקורי, עם מספר סצנות נוספות המציגות קהל הצופה בסרט באולם קולנוע.
שחקנים ודמויות

| שם השחקן/ית | שם הדמות | הערות |
| --- | --- | --- |
| לברן קוקס | ד"ר פרנק נ' פורטר |  |
| ויקטוריה ג'סטיס | ג'נט וייס | מאורסת לבראד |
| ראיין מקארתן | בראד מייג'ורס | מאורס לג'נט |
| אנאליי אשפורד | קולומביה |  |
| אדם למברט | אדי | אחיינו של ד"ר סקוט |
| ריב קרני | ריף-ראף |  |
| כריסטינה מילאן | מג'נטה |  |
| סטאז נאיר | רוקי |  |
| אייווי לוון | טריקסי הסדרנית |  |
| בן ורין | ד"ר אוורט וון סקוט | דודו של אדי |
| טים קארי | הקרימינולוג | קארי גילם את דמותו של ד"ר פרנק נ' פורטר במחזמר ובסרט המקוריים |
| ג'יין יסטוד | משרתת |  |
| ג'ף ליליקו | ראלף האפשט | בעלה של בטי, חבר של בראד וג'נט |
| קל ואן דה בורג | בטי מונרו-האפשט | אשתו של ראלף, חברה של בראד וג'נט |
| סאל פירו | צלם |  |